Document ID: /fineweb-2-swissfilter-quality_10-filterrobots/filtered/02692.jsonl.gz/5

Un rezident din stațiunea Verbier a depus mai mult de 200 de contestații împotriva proiectelor de construcții și a obținut mii de franci în acest mod
Un locuitor din Verbier a gasit o metoda ingenioasa dar in acelasi timp legala de a castiga cateva mii sau zeci de mii de franci anual. A depus mai mult de 200 de plângeri cu privire la proiectele de construcții din stațiune. La scurt timp după depunerea plângerilor, rezidentul a fost plătit pentru retragerea acuzațiilor.
Jean-Marc Rohrer este unul dintre dezvoltatorii care au construit în celebra statiune Verbier. Bărbatul a ridicat trei apartamente pe locul unei cabane vechi. Atunci când un vecin l-a amenințat pe dezvoltator cu blocarea proiectului, acesta i-a oferit 20.000 de franci. In plangerea depusa, bărbatul a aratat că numele arhitectului nu a fost notat în cererea de construcție și nici în proiect.
Dupa ce a primit cei 20.000 de franci oferiți de dezvoltator, petentul și-a retras plângerea făcută. Se pare că bărbatul nu este la primul astfel de caz. Datorită părinților soției sale, el se află în posesia mai multor parcele de teren din stațiunea turistică și a procedat similar în alte 200 de cazuri. Având în vedere numeroasele loturi pe care le deține, rezidentul are dreptul de a face aceste plângeri. În Verbier, legea spune ca orice persoană care locuiește sau are în proprietate un teren la mai puțin de 150 de metri de un șantier, are dreptul să se opună construcției.
Din această cauză, dezvoltatorii întampină dificultăți atunci când doresc să ridice o nouă constructie. Adesea acest aspect reprezintă costuri ridicate pentru afaceristii care sunt nevoiți să cumpere tăcerea localnicilor. Situatia prezentata nu se petrece doar în cantonul Valais ci și în alte cantoane elvețiene.
Drept urmare, trei politicieni FDP solicită o reformă a legii astfel încât atunci când autorizația de construire este acceptată, proiectul să nu mai poată fi blocat.